CELEX: 32015D1936
Language: fi
Date: 2015-07-08 00:00:00
Title: Komission delegoitu päätös (EU) 2015/1936, annettu 8 päivänä heinäkuuta 2015, ilmanvaihtokanavien ja -putkien suoritustason pysyvyyden arviointiin ja varmennukseen Euroopan parlamentin ja neuvoston asetuksen (EU) N:o 305/2011 mukaisesti sovellettavista järjestelmistä (ETA:n kannalta merkityksellinen teksti)

28.10.2015   
            
            
               FI
            
            
               Euroopan unionin virallinen lehti
            
            
               L 282/34
            
         KOMISSION DELEGOITU PÄÄTÖS (EU) 2015/1936,
   annettu 8 päivänä heinäkuuta 2015,
   ilmanvaihtokanavien ja -putkien suoritustason pysyvyyden arviointiin ja varmennukseen Euroopan parlamentin ja neuvoston asetuksen (EU) N:o 305/2011 mukaisesti sovellettavista järjestelmistä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rakennustuotteiden kaupan pitämistä koskevien ehtojen yhdenmukaistamisesta ja neuvoston direktiivin 89/106/ETY kumoamisesta 9 päivänä maaliskuuta 2011 annetun Euroopan parlamentin ja neuvoston asetuksen (EU) N:o 305/2011 (1) ja erityisesti sen 60 artiklan h alakohdan,
   sekä katsoo seuraavaa:
   
               (1)
            
            
               Ilmanvaihtoon tarkoitettujen ilmanvaihtokanavien ja -putkien suoritustason pysyvyys olisi arvioitava ja varmennettava asetuksen (EU) N:o 305/2011 liitteessä V esitettyjen järjestelmien mukaisesti.
            
         
               (2)
            
            
               Sen vuoksi on tarpeen vahvistaa ne suoritustasojen pysyvyyden arviointi- ja varmennusmenetelmät, joita sovelletaan ilmanvaihtoon tarkoitettuihin ilmanvaihtokanaviin ja -putkiin. Tällöin valmistajien pääsyn sisämarkkinoille pitäisi tehostua, mikä osaltaan parantaisi koko rakennusalan kilpailukykyä.
            
         
               (3)
            
            
               Tätä päätöstä pitäisi soveltaa vain sellaisiin tuotteisiin, jotka eivät kuulu muiden unionin oikeuteen sisältyvien säädösten soveltamisalaan. Sitä ei sen vuoksi pitäisi soveltaa kiinteissä sammutusjärjestelmissä käytettäviin kanaviin ja putkiin, koska ne kuuluvat jo komission päätöksen 96/577/EY (2) ja komission päätöksen 1999/472/EY (3) soveltamisalaan,
            
         ON HYVÄKSYNYT TÄMÄN PÄÄTÖKSEN:
   1 artikla
   Tätä päätöstä sovelletaan liitteessä I esitettyihin rakennuskohteissa ilmanvaihtoon käytettäviin ilmanvaihtokanaviin ja -putkiin.
   2 artikla
   Edellä 1 artiklassa tarkoitettujen tuotteiden suoritustaso suhteessa niiden perusominaisuuksiin on arvioitava ja varmennettava liitteessä II esitetyillä järjestelmillä.
   3 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 8 päivänä heinäkuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 88, 4.4.2011, s. 5.
   
      (2)  Komission päätös 96/577/EY, tehty 24 päivänä kesäkuuta 1996, rakennusalan tuotteiden vaatimustenmukaisuuden osoittamismenettelystä neuvoston direktiivin 89/106/ETY 20 artiklan 2 kohdan mukaisesti kiinteiden sammutusjärjestelmien osalta (EYVL L 254, 8.10.1996, s. 44).
   
      (3)  Komission päätös 1999/472/EY, tehty 1 päivänä heinäkuuta 1999, rakennusalan tuotteiden vaatimustenmukaisuuden osoittamismenettelystä neuvoston direktiivin 89/106/ETY 20 artiklan 2 kohdan mukaisesti sellaisten putkien, säiliöiden ja oheistuotteiden osalta, jotka eivät ole kosketuksissa talousveden kanssa (EYVL L 184, 17.7.1999, s. 42).
   
      LIITE I
      
         SOVELTAMISALAAN KUULUVAT TUOTTEET
      
      Tätä päätöstä sovelletaan seuraaviin:
      
                  1.
               
               
                  Rakennuskohteissa ilmanvaihtoon käytettäviksi tarkoitetut ilmanvaihtokanavat ja -putket
               
            
   
      LIITE II
      
         SUORITUSTASON VAKAUDEN ARVIOINTI- JA VARMENNUSJÄRJESTELMÄT
      
      Tämän päätöksen soveltamisalaan kuuluviin tuotteisiin sovelletaan niiden perusominaisuudet huomioon ottaen seuraavia suoritustason pysyvyyden arviointi- ja varmennusjärjestelmiä:
      
         Taulukko 1
      
      
         Kaikki perusominaisuudet paitsi palotekninen käyttäytyminen
      
      
                  Tuotteet
               
               
                  Perusominaisuudet
               
               
                  Sovellettava asetuksen (EU) N:o 305/2011 liitteessä V vahvistettu suoritustason arviointi- ja varmennusmenetelmä
               
            
                  Rakennuskohteissa ilmanvaihtoon käytettäviksi tarkoitetut ilmanvaihtokanavat ja -putket
               
               
                  Kaikki perusominaisuudet paitsi palotekninen käyttäytyminen
               
               
                  3
               
            
         
      
         Taulukko 2
      
      
         Ainoastaan palotekninen käyttäytyminen
      
      Kaikkiin taulukon 1 ensimmäisessä sarakkeessa mainittuihin tuotteisiin sovelletaan tuotteiden alaryhmien mukaan seuraavia suoritustason tarkastus- ja varmennusmenetelmiä:
      
         
      
                  Tuotteiden alaryhmät
               
               
                  Sovellettava asetuksen (EU) N:o 305/2011 liitteessä V vahvistettu suoritustason arviointi- ja varmennusmenetelmä
               
            
                  Tuotteet, joiden tuotantoprosessissa on selvästi erotettava vaihe, joka parantaa paloteknistä käyttäytymistä koskevaa luokitusta (esim. palonestoaineen lisääminen tai orgaanisen aineen vähentäminen).
               
               
                  1
               
            
                  Tuotteet, joiden paloteknisen käyttäytymisen luokittelemiseen ilman testausta on soveltuva eurooppalainen oikeusperusta
               
               
                  4
               
            
                  Tuotteet, jotka eivät kuulu riveillä 1 ja 2 mainittuihin tuotteiden alaryhmiin
               
               
                  3